План Пилсудског је наилазио на отпор са свих страна. Совјети, чија је сфера утицаја била директно угрожена, су се борили да тај план осујете.Савезници су на бољшевизам гледали као пролазну претњу и нису желели да раде на слабљењу њиховог старог савезника, Русије. Није им се допадало што Пољска није помагала њиховим савезницима Белим Русима, гледали су са сумњом на Пилсудског и саветовали су Пољску да не шири територију на подручја ненасељена Пољацима. Литванци који су своју независност поново стекли 1918. године нису желели да се прикључе савезу; Украјинци, који су се такође борили за независност, нису били вољни да се прикључе, плашећи се да би их Пољска поново потчинила.Белоруси са друге стране, који нису до тада развили национални идентитет, нису били заинтересовани ни за независност ни за Пилсудскову унију. Шансе за остваривање уније су нестале ратовима који су се водили после Првог светског рата, Пољско-совјетски ратом, Пољско-литванским ратом и Пољско-украјинским ратом, као и сукобима на граници Пољске и Чехословачке.